સુપ્રીમ કોર્ટ નિર્ભયા ગેંગરેપ અને મર્ડર કેસમાં ગુનેગારોની રિવ્યુ પિટિશન પર આજે નિર્ણય સંભળાવશે. કોર્ટ દ્વારા નિર્ભયા ગેંગરેપ અને મર્ડરના ચાર આરોપીઓને ગયા વર્ષે 5 મેના રોજ ફાંસીની સજા સંભળાવવામાં આવી હતી, ત્યારબાદ આરોપીઓએ સુપ્રીમ કોર્ટમાં રીવ્યુ પિટિશન દાખલ કરી હતી. નિર્ભયાના પિતાએ જણાવ્યું કે તેમને ન્યાયની સંપૂર્ણ આશા છે. તેમણે જણાવ્યું હતું કે નિર્ભયા દેશની દીકરી હતી અને સમગ્ર દેશ આ નિર્ણયની રાહ જોઇ રહ્યું છે.